Babelscape/SREDFM huggingface dataset:
Άλμπερτ Σπέερ

Ο Μπέρτολντ Κόνραντ Χέρμαν Άλμπερτ Σπέερ (γερμανικά: "Berthold Konrad Hermann Albert Speer", 19 Μαρτίου 1905 - 1 Σεπτεμβρίου 1981) ήταν Γερμανός εθνικοσοσιαλιστής πολιτικός. Κατά τη διάρκεια της πολιτικής του σταδιοδρομίας ήταν υπουργός Εξοπλισμών, υψηλότερος βιομηχανικός ηγέτης του Τρίτου Ράιχ και καταδικασμένος εγκληματίας πολέμου.

Η ιδιαίτερη θέση του Σπέερ μεταξύ των ναζιστικών στελεχών βασιζόταν στην εξαιρετικά καλή σχέση του με τον ηγέτη του Τρίτου Ράιχ, τον Αδόλφο Χίτλερ. Μέχρι το τέλος του Τρίτου Ράιχ είχε πάντα την στενότερη επαφή με τον δικτάτορα, παρόλο που είχε ως αντίζηλους ισχυρούς αξιωματούχους όπως τον Γκαίμπελς και τον Μπόρμαν. Μονάχα η καλή αυτή σχέση με τον δικτάτορα, ο οποίος πάντοτε είχε χρόνο για τον Σπέερ, αποτελούσε την δύναμη του, διότι στο Εθνικοσοσιαλιστικό Κόμμα δεν είχε αξιόλογη επιρροή. Επομένως, η εξάρτηση του από τον Χίτλερ ήταν απόλυτη. Για αυτό το λόγο, ο Χίτλερ τον επέλεξε ως υπουργό Εξοπλισμών. Επιπλέον ο Σπέερ είχε τα δικά του ενδιαφέροντα και τους στόχους του, τους οποίους μπόρεσε να ακολουθήσει ως αρχιτέκτονας του Χίτλερ. Το μεγαλύτερο του έργο, που φυσικά πραγματοποιήθηκε μονάχα σε ελάχιστο βαθμό, ήταν η γιγαντομανής μετατροπή του Βερολίνου στην παγκόσμια πρωτεύουσα, την "Welthauptstadt Germania", που προορίζονταν να γίνει ένα είδος υπερ-Ρώμης και υπερ-Παρισιού.

Ως υπουργός Εξοπλισμών του Ράιχ, ο Σπέερ είχε όλο και περισσότερη ευθύνη για τα εγκλήματα των εθνικοσοσιαλιστών. Ζητούσε συνεχώς περισσότερους εργάτες σκλάβους, τους οποίους του εξασφάλιζαν ο Χάινριχ Χίμλερ και ο Φριτς Ζάουκελ. Πέραν αυτού, οι απάνθρωπες συνθήκες εργασίας αυτών των σκλάβων δεν τον ενδιέφεραν καθόλου. 
Αργότερα, το 1966, αφού απολύεται από την Συμμαχική Φυλακή Εγκληματιών Πολέμου στο Βερολίνο-Σπάνταου, ισχυρίζεται ότι δεν ήξερε τίποτε σχετικά με τις μαζικές δολοφονίες Εβραίων και άλλων μειονοτήτων κατά τη διάρκεια της γερμανικής κατοχής. Όπως όμως διαπιστώθηκε πολύ αργότερα, αυτό ήταν μόνο ένα του ψέμα μεταξύ πολλών άλλων. Νέα έγγραφα φανερώνουν σήμερα, ότι ο Σπέερ όχι μόνο γνώριζε περί της μετατροπής του στρατοπέδου Άουσβιτς σε στρατόπεδο εξολόθρευσης, αλλά ακόμη ότι ο ίδιος βοήθησε ενεργά στην πραγματοποίηση του σχεδίου (βλ. "Sonderprogramm Prof. Speer": ). Επωφελήθηκε πολιτικά πάρα πολύ από την διαφοροποίηση του ανθρώπινου υλικού του Άουσβιτς: Από την μια πλευρά χρειαζόταν σαν Υπουργός Εξοπλισμού τους "ικανούς για εργασία" αιχμάλωτους ως εργάτες της βιομηχανίας εξοπλισμού. Από την άλλη, ακόμη και η εξολόθρευση ηλικιωμένων και παιδιών τον ευνοούσε ως αρμόδιο για την μετατροπή του Βερολίνου στην παγκόσμια πρωτεύουσα, επειδή με την εκτόπισή τους άδειαζε ο απαιτούμενος για την μετατροπή χώρος στο Βερολίνο. Ευθύνεται κυρίως για την εκτόπιση των Εβραίων του Βερολίνου. Οι σχετικές μελέτες και η αξιολόγησή τους από σύγχρονους ιστορικούς δεν έχουν τελειοποιηθεί ακόμη. Η δημόσια συζήτηση γύρω από την πραγματική ευθύνη του Σπέερ για τα εγκλήματα των εθνικοσοσιαλιστών ξαναζωντάνεψε ειδικά στην Γερμανία πρόσφατα κυρίως λόγω του ντοκιμαντέρ "Speer und Er" (2005) του Χάινριχ Μπρελόερ.
Ζακ Βαλλάχε

}}
Ο Ζακ Βαλλάχε ("Jacques Wallage", 27 Σεπτεμβρίου 1946) είναι ένας Εβραίος Ολλανδός πολιτικός. Από την 1 Οκτωβρίου 1998 εώς τις 25 Ιουνίου 2009 ήταν δήμαρχος της πόλης του Γκρόνινγκεν. 

Ανήκει στο ολλανδικό εργατικό κόμμα "PvdA" ("Partij Van De Arbeid"). 


Κατηγορία:Εβραίοι
Κατηγορία:Ολλανδοί πολιτικοί
Πανεπιστήμιο του Χρόνινγκεν

Το Πανεπιστήμιο του Χρόνινγκεν (ολλανδικά: Rijksuniversiteit Groningen ή RUG) είναι πανεπιστήμιο στο Χρόνινγκεν της Ολλανδίας. 

Ιδρυμένο το 1614, είναι ένα από τα παλαιότερα πανεπιστήμια στην Ολλανδία με περισσότερους από 100.000 αποφοίτους από την έναρξή του. 

Περισσότεροι από 20.000 φοιτητές είναι αυτή τη στιγμή εγγεγραμμένοι στα περισσότερα από 160 προγράμματα απόκτησης πτυχίου ή μεταπτυχιακού και περίπου 775 φοιτητές κάνουν εκεί το διδακτορικό τους. Κάθε χρόνο, περίπου 2.500 φοιτητές αποφοιτούν από το πανεπιστήμιο και περίπου 250 φοιτητές διδακτορικού καταθέτουν την διδακτορική τους διατριβή. 

Καθώς οι φοιτητές και το προσωπικό του πανεπιστημίου προέρχονται από την Ολλανδία και από τουλάχιστον άλλες 90 χώρες, το Πανεπιστήμιο του Χρόνινγκεν είναι διεθνές. Το πανεπιστήμιο διαθέτει 5.000 υπαλλήλους και ετήσιο προϋπολογισμό 445 εκατομμυρίων ευρώ. Είναι ένας από τους μεγαλύτερους εργοδότες στο βορρά της Ολλανδίας, παράγοντας 31.000 θέσεις εργασίας στην περιοχή. Το 10,6% των θέσεων εργασίας με άνω των 12 ωρών ανά εβδομάδα δημιουργούνται από το πανεπιστήμιο. 

Ο μεγάλος αριθμός των φοιτητών μειώνει τη μέση ηλικία του πληθυσμού του Χρόνινγκεν. Εν μέρει για το λόγο αυτό η πόλη διαθέτει ένα ζωντανό και δυναμικό χαρακτήρα. 

Το μαθηματικό κέντρο του Πανεπιστημίου στεγάζει σήμερα τον δεύτερο γρηγορότερο υπερυπολογιστή ("supercomputer") της Ευρώπης, για το σχέδιο "LOFAR".
Άρειος Πάγος

Ο Άρειος Πάγος είναι το ανώτατο ακυρωτικό δικαστήριο της πολιτικής και ποινικής δικαιοσύνης της Ελλάδας. Τα μέλη του, οι αρεοπαγίτες, εξετάζουν την ορθότητα της κάθε δικαστικής απόφασης, εξασφαλίζοντας με τις αποφάσεις τους την ενότητα της νομολογίας.

Σε περίπτωση μη σχηματισμού κυβέρνησης, κατά το Σύνταγμα, ο Πρόεδρος της Δημοκρατίας έχει τη διακριτική ευχέρεια να επιλέξει ανάμεσα στον Πρόεδρο του Συμβουλίου της Επικρατείας ή του Αρείου Πάγου ή του Ελεγκτικού Συνεδρίου, για την ανάθεση σχηματισμού οικουμενικής κυβέρνησης όσο το δυνατόν ευρύτερης αποδοχής, έτσι ώστε να διενεργήσει εκλογές και να διαλύσει τη Bουλή.
Πολίαρχος

Ο Πολίαρχος ή έπαρχος της πόλεως (praefectus urbi) ήταν ανώτερος διοικητικός υπάλληλος στη Ρώμη, επιλεγμένος από τον αυτοκράτορα με ύψιστη εξουσία στη δημοτική διοίκηση. Όταν το αγορανομικό αξίωμα άρχισε να χάνει τη μεγάλη σημασία του, τα καθήκοντα αυτά μεταβιβάστηκαν στον πολίαρχο ο οποίος δίκαζε μικρά αδικήματα και επέβαλε ποινές που ήταν συνήθως το πρόστιμο και η μαστίγωση.

Σε άλλες περιόδους, μπορούσε να ασκεί την εξουσία των ύπατων διοικητών των επαρχιών όταν αυτοί έλειπαν από την Ρώμη, κάτι που συνέβαινε συχνά σε καιρό πολέμου.
Κώστας Ανδρέου

Ο Κώστας Ανδρέου είναι ένας μουσικός και συνθέτης που επεξεργάζεται σε πραγματικό χρόνο τους ήχους του άταστου ηλεκτρικού μπάσου, δημιουργώντας πολυεπίπεδα ηχοχρωματικά τοπία. 

Έχει γράψει και παίξει ζωντανά τη μουσική και έχει κάνει τον ηχητικό σχεδιασμό για θεατρικές παραστάσεις και άλλες καλλιτεχνικές παραγωγές. Η μουσική του έχει χρησιμοποιηθεί σε διάφορα ντοκιμαντέρ, κινηματογραφικές και τηλεοπτικές παραγωγές σε διάφορες χώρες. 

Η συναυλία του με τίτλο "Live Ambient" έχει παρουσιαστεί στο Θέατρο Πόλη στις 10 Οκτωβρίου 2015, στο Θέατρο Τέχνης Κάρολος Κουν στις 21 Απριλίου 2016 και στο Θέατρο Φούρνος στις 15 Δεκεμβρίου 2017, στις 19 και 26 Οκτωβρίου 2018 και στις 7 και 8 Ιανουαρίου 2019.

Στις 17 και 24 Μαΐου και στις 9 και 16 Οκτωβρίου 2019 παρουσίασε τη συναυλία "Ιπποκράτους" στο Θέατρο Φούρνος στην Αθήνα.
Ιωάννης Μακρυγιάννης

Ο Ιωάννης Τριανταφύλλου, γνωστότερος ως Ιωάννης Μακρυγιάννης (Κροκύλειο Φωκίδας, 1797 - Αθήνα, 27 Απριλίου 1864), ήταν Έλληνας συγγραφέας, πολιτικός, στρατιωτικός και οπλαρχηγός της Ελληνικής Επανάστασης του 1821.
Βραβείο Πούλιτζερ

Το Βραβείο Πούλιτζερ (Pulitzer Prize) είναι ένα βραβείο των Ηνωμένων Πολιτειών, που απονέμεται κατ΄ έτος και που θεωρείται ως η ύψιστη τιμή στην έντυπη δημοσιογραφία. Το βραβείο τιμά επίσης λογοτεχνικά επιτεύγματα και μουσικές συνθέσεις. Τα πρώτα Βραβεία Πούλιτζερ απονεμήθηκαν στις 4 Ιουνίου του 1917, και πλέον ανακοινώνονται κάθε χρόνο, τον μήνα Απρίλιο. 

Οι αποδέκτες του βραβείου επιλέγονται από μια ανεξάρτητη επιτροπή που επίσημα διοικείται από τη Μεταπτυχιακή Σχολή Δημοσιογραφίας του Πανεπιστημίου Κολούμπια στις Ηνωμένες Πολιτείες. Το βραβείο θεσπίστηκε σύμφωνα με τη διαθήκη του Τζόζεφ Πούλιτζερ, ενός Ουγγρο-Αμερικανού δημοσιογράφου και εκδότη εφημερίδας των τελών του 19ου αιώνα,που κατέλιπε σπουδαίο κληροδότημα στη παραπάνω σχολή. Η προφορά του όρου Πούλιτζερ είναι λανθασμένη, καθώς, σύμφωνα με τους διαχειριστές του βραβείου, θα έπρεπε να προφέρεται όπως η φράση, ‘"Pull it, sir"’. 

Σύμφωνα με το κληροδότημα προβλέπονται οκτώ βραβεία που απονέμονται σε κατηγορίες που σχετίζονται με τη δημοσιογραφία, (καλύτερου ρεπορτάζ, άρθρου, γελοιογραφίας κ.ά.) καθώς και τέσσερα για τις τέχνες και τα γράμματα. Μόνο ειδήσεις και φωτογραφίες δημοσιευμένες σε εφημερίδες ή οργανώσεις καθημερινών νέων με βάση τις ΗΠΑ έχουν το δικαίωμα διεκδίκησης του βραβείου δημοσιογραφίας. Από το 1943 βραβείο Πούλιτζερ απονέμεται επίσης και για την καλύτερη μουσική σύνθεση. 

Επιπροσθέτως των βραβείων, απονέμονται και ταξιδιωτικές υποτροφίες Πούλιτζερ σε τέσσερις διακεκριμένους φοιτητές της Μεταπτυχιακής Σχολής Δημοσιογραφίας που επιλέγονται από την σχολή.
Σύλβια Πλαθ

Η Σύλβια Πλαθ (Sylvia Plath, 27 Οκτωβρίου 1932 – 11 Φεβρουαρίου 1963) ήταν Αμερικανίδα ποιήτρια, μυθιστοριογράφος και διηγηματογράφος.
Κορινός

Ο Κορινός είναι παραθαλάσσια κωμόπολη του διευρυμένου Δήμου Κατερίνης του Νομού Πιερίας σε υψόμετρο 12 μέτρα. Βρίσκεται σε απόσταση 8 χλμ. από την Κατερίνη. Κατά την απογραφή του 2011, μαζί με την Παραλία Κορινού, αποτελούν τη δημοτική κοινότητα Κορινού που ανήκει στην δημοτική Ενότητα Κορινού με πληθυσμό 3.487 κατοίκους ως οικισμός και 3.543 ως δημοτική κοινότητα. Στην δημοτική Ενότητα Κορινού ανήκουν επίσης οι κοινότητες: 

* Τοπική Κοινότητα Κάτω Αγίου Ιωάννου
* Τοπική Κοινότητα Κούκκου
* Τοπική Κοινότητα Νέας Τραπεζούντος
* Τοπική Κοινότητα Σεβαστής
Ρίχαρντ Βάγκνερ

right|285px|thumb|Ο Ρίχαρντ Βάγκνερ
Ο Βίλχελμ Ρίχαρντ Βάγκνερ (γερμανικά "Wilhelm Richard Wagner") γεννήθηκε στις 22 Μαΐου 1813 στη Λειψία της Γερμανίας και πέθανε στις 13 Φεβρουαρίου 1883 στη Βενετία της Ιταλίας. Ήταν πρωτοποριακός Γερμανός ρομαντικός συνθέτης, ποιητής και μουσικολόγος του 19ου αιώνα.
Νόννος ο Πανοπολίτης

Ο Νόννος ο Πανοπολίτης ήταν σημαντικός Χριστιανός Έλληνας επικός ποιητής και συγγραφέας από την Πανόπολη (τη σημερινή Αχμίμ) της Άνω Αιγύπτου.
Ανν Σέξτον

Η Ανν Σέξτον ("Anne Sexton", 9 Νοεμβρίου 1928 - 4 Οκτωβρίου 1974), γεννημένη ως Ανν Γκρέυ Χάρβεϊ ("Anne Gray Harvey"), ήταν Αμερικανίδα ποιήτρια και συγγραφέας. 

Η Σέξτον γεννήθηκε στο Νιούτον της Μασσαχουσέτης το 1928, και πέρασε το μεγαλύτερο μέρος της ζωής της κοντά στη Βοστώνη. Το 1945, η Σέξτον ξεκίνησε να παρακολουθεί ένα οικοτροφείο, το Ρότζερς Χολλ, στο Λόουελλ της Μασσαχουσέτης. Το 1948 δραπέτευσε με τον Άλφρεντ Μούλλερ Σέξτον, γνωστό ως ‘"Kayo"’. Πριν πάρουν διαζύγιο στις αρχές της δεκαετίας του ’70 είχαν αποκτήσει δύο παιδιά: τη Λίντα Γκρέυ Σέξτον, μετέπειτα συγγραφέα και απομνημονευματογράφο, και την Τζόις Σέξτον. 

Δυστυχώς υπέφερε από κατάθλιψη το μεγαλύτερο μέρος της ζωής της. Στην πραγματικότητα η συγγραφή ποίησης της είχε προταθεί ως πιθανό φάρμακο που θα οδηγούσε στην θεραπεία της κατάστασής της. Η πρώτη κατάρρευση της Σέξτον έλαβε χώρα το 1954. 

Μετά από μια δεύτερη κατάρρευση το 1955, η Ανν συνάντησε τον Δρ. Μάρτιν Ορνε στο Νοσοκομείο Γκλενσάιντ, ο οποίος την ενθάρρυνε να ξεκινήσει τη συγγραφή ποίησης και έτσι εγγράφηκε στο πρώτο της εργαστήρι ποίησης με δάσκαλο τον Τζον Χολμς. 

Μετά το εργαστήρι η Σέξτον γνώρισε γρήγορη επιτυχία με την ποίησή της, και τα ποιήματά της έγιναν δεκτά από τα "The New Yorker, Harper’s Magazine και Saturday Review." 

Παρακολούθησε ένα ποιητικό εργαστήρι μαζί με τη Σύλβια Πλαθ, στο οποίο δίδασκε ο Ρόμπερτ Λόουελλ. Αργότερα, η ίδια η Σέξτον δίδασκε σε εργαστήρια στο Κολέγιο της Βοστώνης, στο Κολέγιο Ομπερλίν και στο Πανεπιστήμιο Κολγκέιτ. Η Ανν Σέξτον είναι το σύγχρονο μοντέλο του εξομολογητικού ποιητή. Υπό αυτή την έννοια, η Σέξτον άνοιξε την πόρτα όχι μόνο σε γυναίκες ποιήτριες, αλλά και σε γυναικεία θέματα. Η Σέξτον έγραψε για την εμμηνόρροια, την έκτρωση, τον αυνανισμό και τη μοιχεία την εποχή που τα ζητήματα αυτά δεν υπήρχαν καν ως θέματα απλών συζητήσεων, βοηθώντας στον επαναπροσδιορισμό των ορίων της ποίησης. 

Η Ανν Σέξτον ήταν μια γυναίκα εκπληκτικής ομορφιάς και για σύντομο χρονικό διάστημα υπήρξε μοντέλο για το Πρακτορείο Χαρτ της Βοστώνης. Πράγματι, μαζί με τον Τζέιμς Ντίκεϋ, η Ανν Σέξτον ήταν μια από τις ποιητικές διασημότητες την περίοδο εκείνη, διάσημη σ’όλες τις ΗΠΑ. 

thumb|Ο τάφος της Ανν Σέξτον

Ο τίτλος για την όγδοη ποιητική της συλλογή, "The Awful Rowing Toward God", προήλθε από τη συνάντησή της με έναν Ρωμαίο Καθολικό ιερέα, ο οποίος της είπε: ‘"Ο Θεός είναι στην γραφομηχανή σου"’, φράση που έδωσε στην ποιήτρια την επιθυμία και δύναμη θέλησης να συνεχίσει να ζει και να γράφει για λίγο περισσότερο καιρό. 

Το 1967 κέρδισε το Βραβείο Πούλιτζερ για τη συλλογή της "Live or Die". 

Αυτοκτόνησε το 1974, αφού είχε κερδίσει τον θαυμασμό του Ρόμπερτ Λόουελλ, της στενής φίλης Μαξίν Κούμιν, του Τζέιμς Ντίκεϋ, της Τζόυς Κάρολ Όουτς και της Σύλβια Πλαθ μεταξύ άλλων. Είναι θαμμένη στο Νεκροταφείο και Κρεματόριο Φόρεστ Χιλλς στην Τζαμάικα Πλέιν στη Βοστώνη της Μασσαχουσέτης. 

Το 1986 ο Βρετανός μουσικός Πίτερ Γκάμπριελ έγραψε ένα τραγούδι, το ‘"Mercy Street"’, αφιερωμένο στην Ανν Σέξτον.
Τεντ Χιουζ

Ο Έντουαρντ Τζέιμς Χιουζ ("Edward James Hughes", 17 Αυγούστου 1930 – 28 Οκτωβρίου 1998), γνωστός ως Τεντ Χιουζ ("Ted Hughes"), μέλος του Τάγματος της Αξίας, ήταν Άγγλος ποιητής και συγγραφέας παιδικών βιβλίων. Θεωρείται από κάποιους ως ένας από τους καλύτερους ποιητές της γενιάς του. Ο Χιουζ ήταν Εθνικός Ποιητής της Αγγλίας από το 1984 μέχρι το θάνατό του. Γνωστός ήταν επίσης και ο γάμος του από το 1956 μέχρι το 1963 με την Αμερικανίδα ποιήτρια Σύλβια Πλαθ, και πολλοί φεμινιστές πιστεύουν πως βοήθησε στην πρόκληση της αυτοκτονίας της Πλαθ (και επίσης της αυτοκτονίας της ερωμένης του Άσσια Γουέβιλλ). Εξερεύνησε την πολύπλοκη σχέση του με την Πλαθ στο τελευταίο βιβλίο ποιημάτων του, "Γράμματα Γενεθλίων (Birthday Letters)" (1998).
Μαξίν Κούμιν

Η Μαξίν Κούμιν ("Maxine Kumin", 6 Ιουνίου 1925 - 6 Φεβρουαρίου 2014) ήταν Αμερικανίδα ποιήτρια και συγγραφέας. Είχε βραβευτεί με το Βραβείο Πούλιτζερ για Ποίηση, το Βραβείο "Aiken Taylor", το Βραβείο Ποιητών και τo Βραβείο "Ruth E. Lilly". Επίσης είχε παραδώσει μαθήματα σε πολλά αριστοκρατικά κολέγια εντός των Ηνωμένων Πολιτειών.
Πανεπιστήμιο του Μάαστριχτ

Το Πανεπιστήμιο του Μάαστριχτ ("Universiteit Maastricht"), ιδρυμένο το 1976, είναι το δεύτερο νεότερο πανεπιστήμιο στην Ολλανδία. Απασχολεί πάνω απο 14.000 φοιτητές και 3.000 υπαλλήλους προς το παρόν, πολλοί εκ των οποίων δεν είναι Ολλανδοί. μικρογραφία|Πανεπιστήμιο Μάαστριχτ 

To 2014, 16.121 σπουδαστές σπούδασαν στο πανεπιστήμιο του Μάαστριχτ, εκ των οποίων 47% ήταν αλλοδαποί, προερχόμενοι απο 107 διαφορετικές χώρες, με το πανεπιστήμιο να απασχολεί πάνω απο 3.200 εργαζόμενους και με έσοδα γύρω στα 378 εκατομμύρια Ευρώ. 
Πέρα από τα μαθήματα στην Ολλανδική γλώσσα, προσφέρει επίσης προγράμματα σε Αγγλική γλώσσα, π.χ., στη Σχολή Οικονομικών και Επιχειρηματικής Διοίκησης (Διεθνείς Επιχειρήσεις), στη Σχολή Τεχνών και Πολιτισμού (Ευρωπαϊκές Σπουδές) και στο Πανεπιστημιακό Κολέγιο. Τα περισσότερα μεταπτυχιακά και διδακτορικά προγράμματα που προσφέρει είναι στην Αγγλική γλώσσα.

Το πανεπιστήμιο έχει λάβει πολλές διακρίσεις σε Ευρωπαϊκό και διεθνές επίπεδο. 

Το Πανεπιστήμιο είναι γνωστό για τις εναλλακτικές διαδικασίες διδασκαλίας που προσφέρει, δουλεύοντας με συζητήσεις και ανοιχτά σε διευθετήσεις προβλήματα. Το 2004 το Πανεπιστήμιο του Μάαστριχτ κατετάγη πρώτο (από όλα τα Ολλανδικά Πανεπιστήμια) σε μια έκθεση έρευνας για ποιότητα που εκδόθηκε από το Ολλανδικό Υπουργείο Παιδείας, Πολιτισμού και Επιστήμης ("OC&W"). Το 2005 η Σχολή των Οικονομικών θεωρήθηκε καλύτερη από την αντίστοιχη σχολή στο Πανεπιστήμιο της Οξφόρδης από το σημαίνον Γερμανικό επιχειρηματικό περιοδικό "Wirtschaftswoche".

Διάφορες άλλες εκδόσεις έχουν επίσης βαθμολογήσει το πανεπιστήμιο ως το καλύτερο στην Ολλανδία. Αυτή τη στιγμή το Πανεπιστήμιο χαίρει αναγνώρισης και από το "EQUIS" και από το "AACSB", σπάνιο κατόρθωμα μεταξύ Ευρωπαϊκών πανεπιστημίων.
Περιφέρεια Βορείου Αιγαίου

Η Περιφέρεια Βορείου Αιγαίου είναι μία από τις δεκατρείς περιφέρειες της Ελλάδας.
Ραψωδός

Ο Ραψωδός ήταν ένας επαγγελματίας της αρχαιότητας που απήγγειλε μπροστά σε κοινό επικά ή Λυρική ποίηση/λυρικά ποιήματα, κρατώντας ράβδο. Οι ραψωδοί συναρμολογούσαν/συνέρραπταν ποιήματα, έφτασαν όμως να απαγγέλουν ρυθμικά καταγεγραμμένα έπη άλλων ή δικά τους. Όπως παραδίδει ο Πλάτωνας, κάθε ραψωδός είχε στην κατοχή του τουλάχιστον μια μικρή συλλογή από επικά ποιήματα, άλλων ή δικά τους. Κατά κάποιους ο Όμηρος ήταν ο πρώτος που κράτησε ραβδί, εγκαινιάζοντας το είδος των ραψωδών. Οι ραψωδοί μετακινούνταν από τόπο σε τόπο απαγγέλοντας τα έπη τους και ήταν οργανωμένοι σε επαγγελματικά σωματεία. Οι ραψωδοί απάγγελαν τα έπη τους, κυρίως στις μεγάλες γιορτές των Ελλήνων, ώστε τα έπη να ακούγονται παντού όπου υπήρχαν Έλληνες.

Η γενική πορεία της απαγγελίας του ποιήματος και των επεισοδίων του, μάλλον σχεδιαζόταν εκ των προτέρων, γιατί δεν ήταν δυνατό να διακόψει ο ραψωδός για να σκεφτεί πώς θα παρουσιάσει κάποιο επεισόδιο ή να υπολογίσει τα προτερήματα μιας φράσης συγκρίνοντας τη με μιαν άλλη. Έτσι, οι λεπτομέρειες ήταν θέμα τεχνικής πείρας του ραψωδού και ένα σημαντικό στοιχείο ήταν το απόθεμα του σε "φόρμουλες" ολόκληρων στίχων και μικρότερων φράσεων, που ένα μεγάλο μέρος τους ήταν απλοί συνδυασμοί από ένα ουσιαστικό και ένα επίθετο.

Στη γιορτή των Παναθηναίων, εναλλασσόμενοι ραψωδοί απήγγειλαν ολόκληρες την Ιλιάδα και την Οδύσσεια και οφείλονται πολλά στον σεβασμό που έδειξαν στα έργα αυτά ώστε να διασωθούν μέχρι σήμερα.

Επιπρόσθετα όμως, οφείλονται πολλά στο μέτρο που, σύμφωνα με διάφορες μαρτυρίες, πήρε είτε ο Σόλων, είτε ο Πεισίστρατος ή πιθανότερα ο Ίππαρχος, βάσει του οποίου εκδόθηκε διαταγή οι ραψωδοί να εκτελούν τις απαγγελίες «εφεξής, εξ υποβολής, εξ υπολήψεως», καθώς τα πιο δημοφιλή και εντυπωσιακά αποσπάσματα με τον καιρό έβαζαν στο περιθώριο τα υπόλοιπα, με κίνδυνο να λησμονηθούν. 

Σπουδαίος ραψωδός, ποιητής και φιλόσοφος της αρχαιότητας ήταν ο Ξενοφάνης από την Κολοφώνα της Ιωνίας που γύριζε από τόπο σε τόπο, ασκούσε αυστηρή κριτική στη θρησκεία και την ηθική της εποχής του και επιδίωξε να ελευθερώσει τους συνανθρώπους του από παλιές πλάνες και δεισιδαιμονίες.

Περιπλανώμενους ραψωδούς συναντάμε και στη Μεσαιωνική Ευρώπη, τους λεγόμενους Τροβαδούρους και Τρουβέρους, όπου μέσα σε ταβέρνες τραγουδούσαν έναντι αμοιβής για τον πόλεμο, τον έρωτα, έλεγαν άσεμνα τραγούδια αλλά και μπαλάντες για τα κατορθώματα των Φράγκων ηρώων.
Ρόμπερτ Λόουελλ

Ο Ρόμπερτ Λόουελλ ("Robert Traill Spence Lowell IV", 1 Μαρτίου 1917 - 12 Σεπτεμβρίου 1977), ήταν Αμερικανός ποιητής, γνωστός για τη επίδρασή του και τη διδασκαλία σε διάφορους λογοτεχνικούς αστέρες των δεκαετιών του 1950 και του 1960, συμπεριλαμβανομένων των Ανν Σέξτον και Σύλβια Πλαθ.
Μουσουλμάνος

[[Σαλάτ|Προσευχή]] μουσουλμάνων στο [[Κάιρο]] σε πίνακα του [[Ζαν-Λεόν Ζερόμ]] (1865).
Μουσουλμάνος (παλαιότερα χρησιμοποιούνταν και ο όρος μωαμεθανός) ονομάζεται ο ακόλουθος του ισλάμ, ο πιστός στη διδασκαλία του Μωάμεθ. 

Οι θρησκευτικές πρακτικές των μουσουλμάνων απαριθμούνται στους Πέντε Στύλους του ισλάμ: η δήλωση της πίστης ("σαχάντα"), οι καθημερινές προσευχές ("σαλάτ"), η νηστεία κατά τη διάρκεια του μήνα του ραμαζανιού ("σάουμ"), η φιλανθρωπία ("ζακάτ") και το προσκύνημα στη Μέκκα ("χατζ") τουλάχιστον μία φορά στη ζωή του μουσουλμάνου.


Κατηγορία:Ισλάμ
Εμμανουήλ Ροΐδης

Ο Εμμανουήλ Ροΐδης (28 Ιουνίου 1836 – 7 Ιανουαρίου 1904) ήταν σημαντικός Έλληνας λογοτέχνης και δοκιμιογράφος. Θεωρείται ένας από τους πιο πνευματώδεις συγγραφείς που παρουσιάστηκαν στα ελληνικά γράμματα, ενώ το έργο του καλύπτει πολλά διαφορετικά είδη, όπως το μυθιστόρημα, το διήγημα, τις κριτικές μελέτες, κείμενα πολιτικού περιεχομένου, μεταφράσεις και χρονογραφήματα.
Χαλκιδική

Η Χαλκιδική είναι περιοχή της Μακεδονίας και γεωγραφικά αποτελεί την απόληξη της Κεντρικής Μακεδονίας στο Αιγαίο πέλαγος, το οποίο εισχωρεί βαθιά μέσα σε αυτήν, σχηματίζοντας τρεις επιμήκεις χερσονήσους, που δίνουν στην περιοχή το χαρακτηριστικό της σχήμα («πόδια της Χαλκιδικής»). Βορειοανατολικά υπάρχει η χερσόνησος Μαρμάρι, ανάμεσα στον Ακάνθιο και τον Στρυμονικό κόλπο.

Η Χαλκιδική είναι μια μεγάλη χερσόνησος, αφού περιβρέχεται από το Αιγαίο πέλαγος και μόνο Β.ΒΔ. είναι ενωμένη με τον κορμό της Μακεδονίας διαμέσου της περιοχής της Θεσσαλονίκης. Στο νότιο τμήμα της Χαλκιδικής, σχηματίζονται τρεις χαρακτηριστικές επιμήκεις χερσόνησοι οι οποίες είναι από δυτικά προς ανατολικά: η χερσόνησος της Κασσάνδρας, η χερσόνησος της Σιθωνίας και η χερσόνησος του Άθω.

Πρωτεύουσα του Νομού Χαλκιδικής είναι ο Πολύγυρος με 6.121 κατοίκους. Διοικητικό κέντρο του Αγίου Όρους είναι οι Καρυές. Η χερσόνησος της Χαλκιδικής χωρίζεται διοικητικά στον νομό Χαλκιδικής και στην Αυτόνομη Μοναστική Πολιτεία Αγίου Όρους. Το βόρειο τμήμα της χερσονήσου ανήκει στον νομό Θεσσαλονίκης.
Ιωάννης Βαρβάκης

Ο Ιωάννης Βαρβάκης (24 Ιουνίου 1745 – 10 Ιανουαρίου 1825) ήταν εθνικός ευεργέτης από τα Ψαρά. Ο Βαρβάκης γεννήθηκε στα Ψαρά στις 24 Ιουνίου 1745 και ήταν γιος του Ανδρέα Λεοντή (Λεοντίδη) και της Μαρώς Μόρου.
Ρωμανός ο Μελωδός

Ο Άγιος Ρωμανός ο Μελωδός ή ο Υμνογράφος (Αρχαία Ελληνικά Ῥωμανὸς ὁ Μελωδός, λατινικά "Romanus", αγγλικά "Roman") (Έμεσα ή Δαμασκός, περ. 490 – Κωνσταντινούπολη, περ. 556) ήταν ένας από τους μεγαλύτερους υμνογράφους της Ελληνικής γλώσσας, ονομαζόμενος και «ο Πίνδαρος της ρυθμικής ποίησης».. Άνθισε κατά τον 6ο αιώνα, ο οποίος θεωρείται ο «Χρυσός Αιώνας» της Βυζαντινής υμνογραφίας.
Μέγα Απόδειπνον

Το Μέγα Απόδειπνον είναι μία ακολουθία της ορθόδοξης λατρείας.

Τελείται το βράδυ, μετά το δείπνο, ως ευχαριστία για την πρόνοια του Θεού τη μέρα που πέρασε και ως ικεσία για τη διαφύλαξη του πιστού τη νύχτα που έρχεται. Χρησιμοποιείται κυρίως τα βράδια της περιόδου της Μεγάλης Σαρακοστής (πριν τη γιορτή της Ανάστασης του Χριστού), ενώ για τα βράδια του υπόλοιπου χρόνου προτιμάται μια συνοπτική, συντομότερη εκδοχή του, που ονομάζεται Μικρό Απόδειπνο.

Είναι μία από τις μεγαλύτερες ακολουθίες σε έκταση και απορτίζεται από ψαλμούς του Ψαλτηρίου της Παλαιάς Διαθήκης, ύμνους (ο πιο γνωστός είναι ο «Κύριε των Δυνάμεων ...») και ευχές (όπως η «Ασπιλε, αμόλυντε ...» προς τη Θεοτόκο).
Δέσποινα Βανδή

Η Δέσποινα Βανδή (πραγματικό όνομα: Δέσποινα Μαλέα) (Τύμπιγκεν, 22 Ιουλίου 1969) είναι ελληνίδα τραγουδίστρια. Είναι μία από τις πιο εμπορικές τραγουδίστριες σε πωλήσεις δίσκων τα τελευταία χρόνια. Στην πρεμιέρα του πρώτου κύκλου του The voice το 2014 αναφέρθηκε πως η Βανδή έχει πουλήσει 1.500.000 αντίτυπα παγκοσμίως.
Αστρονομική μονάδα

Η Αστρονομική Μονάδα (α.μ.) είναι μονάδα μέτρησης αποστάσεων. Ισούται με 149.597.870.700 μέτρα (περίπου 150 εκατομμύρια χιλιόμετρα ή 93 εκατ. μίλια). Παλαιότερα, η Αστρονομική μονάδα οριζόταν ως η μέση απόσταση της Γης από τον Ήλιο. Χρησιμοποιείται για τη μέτρηση αποστάσεων μέσα στο Ηλιακό σύστημα (π.χ. της απόστασης κάποιου σώματος από τον Ήλιο). Το διεθνές σύμβολό της είναι το AU (από το αγγλικό Astronomical Unit) και στην ελληνική α.μ.
Γιαννιτσά

Τα Γιαννιτσά είναι η μεγαλύτερη πόλη του Νομού Πέλλας με 33.080 κατοίκους (2011) και ανήκει στην Περιφέρεια Κεντρικής Μακεδονίας. Είναι η πρωτεύουσα του διευρυμένου Καλλικρατικού Δήμου Πέλλας των 63.122 κατοίκων που δημιουργήθηκε από την ένωση των πρώην Δήμων Γιαννιτσών, Πέλλας, Κύρρου, Μεγάλου Αλεξάνδρου και Κρύας Βρύσης. Βρίσκονται επί της ιστορικής Εγνατίας Οδού στο κέντρο της Μακεδονίας, σε υψόμετρο 40 μ., ανάμεσα στο όρος Πάικο και στον Κάμπο των Γιαννιτσών, βόρεια της περιοχής της αποξεραμένης λίμνης των Γιαννιτσών.

Η πρώην ρηχή, βαλτώδης, και μεταβλητού μεγέθους λίμνη των Γιαννιτσών ή λίμνη Λουδία, νότια της πόλης, αποξηράνθηκε από το 1928 μέχρι το 1932 από την εταιρία "New York Company Foundation". Όχι πολύ μακριά από την πόλη (7 χλμ.) βρίσκονται τα ερείπια της αρχαίας Πέλλας, γενέτειρας του Μεγάλου Αλεξάνδρου και πρωτεύουσα της αρχαίας Μακεδονίας.
Παρά την κοντινή απόσταση με τη Θεσσαλονίκη (48 χ.μ.) η πόλη κατάφερε να αναπτύξει το δικό της αυτόνομο χαρακτήρα και να εξελιχθεί ως το σημαντικότερο οικονομικό, εμπορικό και βιομηχανικό κέντρο του Νομού Πέλλας.

Το 1924-1925 αναχώρησαν για την Τουρκία όσοι Τούρκοι είχαν απομείνει, ενώ οι σλαβόφωνοι εξαρχικοί αποσύρθηκαν στην Βουλγαρία. Στην ίδια περίοδο συντελέσθηκε η εγκατάσταση στην πόλη και τα χωριά της περιοχής, Ελλήνων από τη Θράκη και την Ανατολική Ρωμυλία, όπως και από τον Πόντο και τον Καύκασο. Σήμερα, η πόλη εξελίσσεται πνευματικά και πολιτιστικά, παράλληλα με την οικονομική της πρόοδο.
"Η πλατεία [[Γκόνος Γιώτας|Γκόνου Γιώτα]] (πρώην Μάγγου)"|283x283px
Διάφανα Κρίνα

Τα Διάφανα Κρίνα ήταν ένα ελληνικό ροκ συγκρότημα. Αποτελούνταν από τους Θάνο Ανεστόπουλο (φωνή, ακουστική κιθάρα, φυσαρμόνικα, πιάνο,), Νίκο Μπαρδή (κιθάρες, τρομπέτα, κρουστά, μεταλλόφωνο), Κυριάκο Τσουκαλά (κιθάρες, πλήκτρα, κρουστά, γεννήτρια ήχων), Παντελή Ροδοστόγλου (ηλεκτρικό μπάσσο), Τάσο Μαχά (τύμπανα, κρουστά) και τον Παναγιώτη Μπερλή (φωνή, πλήκτρα).
Νομοσχέδια Τσιριμώκου

Τα Νομοσχέδια Τσιριμώκου ήταν σειρά νομοσχεδίων που κατατέθηκαν προς ψήφιση το 1913 από τον τότε Υπουργό Παιδείας Ιωάννη Τσιριμώκο της κυβέρνησης των Φιλελεύθερων του Ελευθέριου Βενιζέλου. Αφορούσαν στην μεταρρύθμιση της ελληνικής εκπαίδευσης, όπως είχε εξαγγελθεί στο πολιτικό πρόγραμμα των Φιλελεύθερων. Ήταν επεξεργασμένα από το Δημήτρη Γληνό, ο οποίος έγραψε και την εισηγητική έκθεση των νομοσχεδίων. 

Τα βασικότερα σημεία των νομοσχεδίων πρόβλεπαν τα εξής:

*Τα έτη υποχρεωτικής εκπαίδευσης θα αυξάνονταν σε έξι
*Το Ελληνικό Σχολείο θα καταργούταν και στη θέση του θα καθιερωνόταν το τριετές Αστικό Σχολείο
*Το Γυμνάσιο θα γινόταν εξαετές και θα χωριζόταν σε δυο κύκλους. Τα μαθήματα θα ήταν κοινά τα δυο πρώτα χρόνια και κατόπιν θα χωριζόταν σε θεωρητικό (φιλολογικό) και πραγματικό (θετικό)
*Θα καταργούταν η διδασκαλία των Αρχαίων ελληνικών στο Δημοτικό Σχολείο και το Αστικό Σχολείο. Στη θέση τους θα διδασκόταν η καθαρεύουσα
*Θα δημιουργούταν δίκτυο τεχνικοεπαγγελματικής εκπαίδευσης

Ακόμα λαμβανόταν μέριμνα για ανέγερση σχολικών κτιρίων, για την πληρέστερη επιστημονική και παιδαγωγική κατάρτιση των διδασκόντων, ειδική μέριμνα για την εκπαίδευση των γυναικών και την καταπολέμηση του αναλφαβητισμού.

Τα νομοσχέδια αυτά δεν ψηφίστηκαν, συναντώντας αντίδραση κυρίως για τη μείωση της διάρκειας του Γυμνάσιου και την κατάργηση της διδασκαλίας των Αρχαίων. Η μεταρρύθμιση «μπήκε στο χρονοντούλαπο» όπως είπε ο Δ. Γληνός, μέχρι την επόμενη προσπάθεια των Φιλελεύθερων το 1917.

Κατηγορία:Νεοελληνική εκπαίδευση
Βερολίνο

Το Βερολίνο (γερμανικά: "Berlin") είναι η πρωτεύουσα και η μεγαλύτερη σε έκταση και πληθυσμό πόλη της Γερμανίας. Ως προς τον πληθυσμό ειναι η μεγαλύτερη (μετα την αποχώρηση της Βρετανίας απo την Ευρωπαϊκή ένωση) πόλη της Ευρωπαϊκής Ένωσης. Επίσης η πόλη του Βερολίνου αποτελεί και κρατίδιο της γερμανικής ομοσπονδίας. 

Στην ιστορία του το Βερολίνο ήταν πρωτεύουσα διαφόρων κρατών, όπως της Μαρκιωνίας του Βρανδεμβούργου, του Βασιλείου της Πρωσίας, της Γερμανικής Αυτοκρατορίας, του Γ΄Ράιχ και της Λαϊκής Δημοκρατίας της Γερμανίας. Στις 3 Οκτωβρίου 1990 έγινε με την επανένωση των δυο γερμανικών κρατών πρωτεύουσα της ενοποιημένης Ομοσπονδιακής Δημοκρατίας της Γερμανίας και αντικατέστησε έτσι την μέχρι τότε πρωτεύουσα, τη Βόννη. Το γερμανικό κοινοβούλιο, που μέχρι τότε εξακολουθούσε να εδρεύει στη Βόννη, αποφάσισε το 1991 να μεταφερθεί στο Βερολίνο. Η μετακίνηση της βουλής από τη Βόννη στο Ράιχσταγκ του Βερολίνου πραγματοποιήθηκε το 1999. 

Η πόλη αποτελεί σημαντικό κόμβο συγκοινωνιών όπως και οικονομικό και πολιτισμικό κέντρο με πολυάριθμα πανεπιστήμια, ερευνητικά ιδρύματα, θέατρα, μουσεία και αρχιτεκτονικά μνημεία.
Ξύλινα Σπαθιά

Τα Ξύλινα Σπαθιά ήταν ένα από τα δημοφιλέστερα μουσικά συγκροτήματα της Ελλάδας, προερχόμενο από τη Θεσσαλονίκη, που τη δεκαετία του 1990 ξεχώρισε για τον ιδιαίτερο ήχο του, ο οποίος ήταν πρωτοφανής για τα ελληνικά δεδομένα της εποχής.

Η μουσική τους συνδυάζει στοιχεία από την pop, τη rock και την electronica, διατηρώντας ταυτόχρονα ένα ελληνικό μελωδικό "χρώμα", ενώ οι έντονα προσωπικοί και βιωματικοί στίχοι του Παύλου Παυλίδη διακρίνονται για την ποιητικότητα και την εικονοπλαστικότητά τους. Γενικότερα, στα τραγούδια των Ξύλινων Σπαθιών κυριαρχεί μια ατμόσφαιρα συναισθηματικής φόρτισης, που εκφράζεται άλλοτε με εξωστρέφεια και έντονους ρυθμούς και άλλοτε με μια ήρεμη εσωτερικότητα. 

Από το 1993 μέχρι τη διάλυσή τους το 2003, κυκλοφόρησαν 5 album (4 studio, 1 live) και 1 cd single. Αν και σημείωσαν από νωρίς μεγάλη εμπορική επιτυχία, απέφυγαν να εκτεθούν στα media και διατήρησαν την καλλιτεχνική αυτονομία τους, επιδιώκοντας να εξελίσσουν τον ήχο τους από δίσκο σε δίσκο, αλλά και στις ζωντανές εμφανίσεις, κατά τις οποίες αυτοσχεδίαζαν και "πείραζαν" δημιουργικά τα τραγούδια τους, διατηρώντας το μουσικό τους ένστικτο σε εγρήγορση. Αυτή η διάθεση για πειραματισμό αποτυπώθηκε ιδιαίτερα στο album «Μια ματιά σαν βροχή», που κυκλοφόρησε το 1997 και αποτελεί ίσως τον πιο επιτυχημένο -καλλιτεχνικά- δίσκο του συγκροτήματος και γενικότερα ένα από τα πιο σπουδαία μουσικά και στιχουργικά δείγματα γραφής της ευρύτερης ηλεκτρονικής σκηνής της Ελλάδας. 

Το αυθεντικό line up των Ξύλινων Σπαθιών αποτέλεσαν οι: Παύλος Παυλίδης (φωνή, κιθάρα), Βασίλης Γκουνταρούλης (πλήκτρα, samplers), Χρήστος Τσαπράζης (μπάσο) και Πάνος Τόλιος (τύμπανα, κρουστά 1993-1997). Μέλη της μπάντας υπήρξαν επίσης οι: Σταύρος Ρωσσόπουλος (κιθάρα 1993-1994), Τάκης Κανέλλος (τύμπανα 1997), Γιάννης Μήτσης (τύμπανα 1998-2003), Κώστας Παντέλης (κιθάρα 2000-2003) και Νίκος Κυριακόπουλος (κρουστά, φωνητικά 2001-2003), ενώ συνεργάστηκαν δισκογραφικά με τους: Γιώργο Τόλιο (κρουστά), Γιώργο Παπάζογλου (κρουστά), Ρίτα Χατζηνικολή (κρουστά), Δήμο Γκουνταρούλη (τσέλο), Φώτη Σιώτα (βιολί) και Αριστείδη Χατζησταύρου (κλασική κιθάρα).
Κατερίνα Γώγου

Η Κατερίνα Γώγου (Αθήνα 1 Ιουνίου 1940 - 3 Οκτωβρίου 1993) ήταν Ελληνίδα ποιήτρια και ηθοποιός. Ξεκίνησε από μικρή την καριέρα στην ηθοποιία αλλά αργότερα στράφηκε στην ποίηση.
Τα Φώτα που Σβήνουν

Τα Φώτα που Σβήνουν ήταν ελληνικό μουσικό συγκρότημα, που το αποτελούσαν οι Στάθης Δρογώσης (φωνή/πλήκτρα), Δημήτρης Τζιμέας (κιθάρα), Κώστας Γιαννίρης (ηλεκτρικό μπάσσο) και Ντομένικο Μπονάσσι (όμποε/κιθάρα/φυσαρμόνικα/φωνητικά).
Όθρυς

Το όρος Όθρυς (επίσης και παλιότερα Όρθρυς) βρίσκεται στη νοτιοδυτική πλευρά του Νομού Μαγνησίας και στη βορειοανατολική πλευρά του Νομού Φθιώτιδας και οριοθετεί τη Θεσσαλία και τη βόρεια Στερεά Ελλάδα. Η ψηλότερη κορυφή είναι το Γκιούζι με υψόμετρο 1.726μ, ενώ οι χαράδρες συχνά ξεπερνούν τα 1.300μ . Η ανατολική πλευρά του βουνού βλέπει τον Παγασητικό κόλπο, ενώ η νότια τον Μαλιακό κόλπο.

Έχει δάση βελανιδιάς, δρυός και ελάτης κυρίως κεφαλληνιακής αλλά και υβριδογενούς. Ένα από τα προβλήματα της περιοχής είναι η υπερβόσκηση καθώς και παλιότερα η υλοτομία της ελάτης που τα τελευταία χρόνια έχει περιοριστεί.

Αποτελεί καταφύγιο θηραμάτων και παρατηρείται πυκνή βλάστηση: το πλούσιο φυσικό περιβάλλον έχει αναδείξει το βουνό τα τελευταία χρόνια ως προορισμό οικοτουρισμού.

Ένα από τα χωριά που βρίσκονται στους πρόποδες του όρους είναι η Παλαιοκερασιά ,Κοκκωτοί στη Μαγνήσια (550μ), Μύλοι Πελασγίας στη Φθιώτιδα,Πελασγία,Άγιος Ιωαννης στη Μαγνησια (760μ),καθώς και η Βρύναινα στη Μαγνησία (650μ), ενώ κοντά στο δεύτερο βρίσκονται τα μοναστήρια Κάτω και Άνω Παναγίας ￼￼.Επίσης στους Μύλους βρίσκεται και η Μονή Αγίου Γεωργίου.

Στην ελληνική μυθολογία, το όρος Όθρυς είναι το βουνό των Τιτάνων, στο οποίο είχαν οχυρωθεί κατά τη σύγκρουσή τους με τους θεούς του Ολύμπου. Από εκεί πετούσαν γιγάντιους βράχους προς τον Όλυμπο.

Την 5η Φεβρουαρίου 1991 έπεσε στην Όθρυ, στην κορυφή Τσατάλι, μεταγωγικό αεροσκάφος C-130 της Πολεμικής Αεροπορίας με αποτέλεσμα να σκοτωθούν οι επιβαίνοντες αξιωματικοί, υπαξιωματικοί και σμηνίτες, συνολικά 63 άτομα.

Στην Όθρυ βρίσκεται υπό κατασκευή δίδυμη σιδηροδρομική σήραγγα μήκους 6,5 χλμ η οποία θα αποτελέσει τμήμα του σιδηροδρομικού άξονα Αθήνας-Θεσσαλονίκης, αλλά και αντίστοιχη δίδυμη οδική σήραγγα, τμήμα του Αυτοκινητοδρόμου 3.
Σταθμός Δουκίσσης Πλακεντίας

Ο Σταθμός Δουκίσσης Πλακεντίας είναι συγκοινωνιακό συγκρότημα στα όρια των Δήμων Χαλανδρίου, Βριλησσίων και Αγίας Παρασκευής στο βορειοανατολικό άκρο του πολεοδομικού συγκροτήματος της Αθήνας. Συγκεκριμένα, αποτελεί το σημείο ανταπόκρισης του Προαστιακού με την Γραμμή 3 του Μετρό. Οφείλει την ονομασία του στην Λεωφόρο Δουκίσσης Πλακεντίας του Χαλανδρίου, στο τέρμα της οποίας έχει δημιουργηθεί.

Ο σταθμός βρίσκεται στα διοικητικά όρια του Δήμου Χαλανδρίου, κοντά στον οικισμό Πάτημα. Προσφέρει στους επιβάτες δυνατότητα μετεπιβίβασης μεταξύ του Μετρό και του Προαστιακού, χώρο στάθμευσης των ΙΧ αυτοκινήτων, διέλευση ταξί και τοπικών λεωφορείων, καθώς και κομβικό σταθμό μετεπιβίβασης του ΟΑΣΑ για πρόσβαση στα βορειοανατολικά προάστια της Αθήνας, τα Μεσόγεια και την Ανατολική Αττική. Αποτελεί επίσης τον οδικό κόμβο του αυτοκινητοδρόμου της Αττικής Οδού και του αυτοκινητοδρόμου της Περιφερειακής Υμηττού. Επιπλέον καθίσταται προσβάσιμος κατά τις εργάσιμες ημέρες από τη Δημοτική Συγκοινωνία Χαλανδρίου (πρωινές ώρες), καθώς και από τη Δημοτική Συγκοινωνία Βριλησσίων.
Παύλος Σιδηρόπουλος

Ο Παύλος Σιδηρόπουλος (Αθήνα, 27 Ιουλίου 1948 – Νέος Κόσμος, Αθήνα, 6 Δεκεμβρίου 1990) ήταν Έλληνας στιχουργός, συνθέτης, τραγουδιστής και ηθοποιός. Ξεκίνησε τη μουσική του καριέρα στο ντουέτο Δάμων και Φιντίας και συνεργάστηκε επίσης με τα Μπουρμπούλια, καθώς και με τον συνθέτη Γιάννη Μαρκόπουλο. Κατά τη διάρκεια της δεκαετίας του ΄80 συνεργάστηκε με το συγκρότημα Απροσάρμοστοι. Πέθανε σε ηλικία 42 ετών από υπερβολική δόση ηρωΐνης.

Θεωρείται ως ένας από τους σημαντικότερους εκπρόσωπους της ελληνικής ροκ μουσικής σκηνής και το άλμπουμ του "Φλου" που συνηχογράφησε με το συγκρότημα Σπυριδούλα από τα χαρακτηριστικά ηχογραφήματα του είδους.
Ρουτζέρο Λεονκαβάλο

Ο Ρουτζέρο Λεονκαβάλο ("Ruggero Leoncavallo", 23 Απριλίου 1857 - 9 Αυγούστου 1919) ήταν Ιταλός συνθέτης όπερας και λιμπρετίστας.

Ο Λεονκαβάλο γεννήθηκε στη Νάπολη και σπούδασε μουσική στο Κονσερβατόριο Σαν Πιέτρο της Μαγιέλα και λογοτεχνία στο Πανεπιστήμιο της Μπολόνια. Αρχικά ήταν ένθερμος υποστηρικτής της μουσικής του Βάγκνερ, τον οποίο γνώρισε στη Μπολόνια, και τον επηρέασε στα πρώτα του έργα. Ξεκίνησε την καριέρα του ως πιανίστας στην Αίγυπτο και αργότερα δίδαξε φωνητικά και πιάνο στο Παρίσι.

Ως παραγωγός γνώρισε μεγάλη επιτυχία το 1890 ανεβάζοντας την όπερα Καβαλερία Ρουστικάνα ("Cavalleria Rusticana" - Αγροτική Ιπποσύνη) του Πιέτρο Μασκάνι. Άμεσα ανέβασε τη δική του βεριστική όπερα "Οι Παλιάτσοι" που παίχτηκε στο Μιλάνο το 1892 και είχε μεγάλη επιτυχία. Ως σήμερα, είναι το μοναδικό έργο του Λεονκαβάλο που συμπεριλαμβάνεται στο οπερετικό ρεπερτόριο. Τον επόμενο χρόνο, το έργο του "Medici" παίχτηκε στο Μιλάνο αλλά όπως και το έργο το "Chatterton" (1896) δεν γνώρισε την προτίμηση του κοινού. Με την εκτέλεση του Μποέμ ("La Bohéme") το 1897 στη Βενετία, το ταλέντο του έλαβε δημόσια αναγνώριση. Μέχρι σήμερα, δύο άριες για τενόρο από την όπερα Μποέμ τραγουδιούνται περιστασιακά στην Ιταλία. Μεταγενέστερες όπερες του Λεονκαβάλο ήταν η "Zazà" (1900) και η "Der Roland" (1904). Καμία από τις τελευταίες του όπερες παίζεται σήμερα εκτός από την άρια για βαρύτονο από την όπερα "Zazà".

Ο Λεονκαβάλο έγραφε τα λιμπρέτα για όλα του τα έργα και θεωρείται ένας από τους σημαντικότερους λιμπρετίστες μετά τον Αρίγκο Μπόιτο. Επίσης ήταν ένας απο τους πρώτους συνθέτες που ασχολήθηκε με την ηχογράφηση δίσκων γραμμοφώνου. Έγραψε το τραγούδι "Mattinata" (ηχογραφήθηκε με τον διάσημο τενόρο Καρούζο, 1904) και διηύθυνε την όπερα του "Οι Παλιάτσοι" το 1907 για την δισκογραφική εταιρεία G & T Company.

Πέθανε στις 9 Αυγούστου 1919 στο Μοντεκατίνι.
Ιράν

Το Ιράν (περσικά: ايران), επίσημα Ισλαμική Δημοκρατία του Ιράν (περσικά: جمهوری اسلامی ايران), ανεπίσημα Περσία, είναι χώρα της Μέσης Ανατολής στη Νοτιοδυτική Ασία. Ενώ τοπικά η χώρα ήταν γνωστή ως Ιράν από την αρχαιότητα, έως το 1935 η επικρατούσα ονομασία παγκοσμίως ήταν Περσία. Μετά το 1935 χρησιμοποιούνταν διεθνώς και οι δύο ονομασίες, ο όρος Ιράν όμως καθιερώθηκε έκτοτε ως επίσημη ονομασία της χώρας.

Έχει έκταση 1.648.195 τ.χλμ. και πληθυσμό 85.029.000 σύμφωνα με τη μέση εκτίμηση των Ηνωμένων Εθνών για το 2021. Το Ιράν συνορεύει στα βόρεια με Αζερμπαϊτζάν, Αρμενία και Τουρκμενιστάν, ανατολικά με Πακιστάν και Αφγανιστάν και δυτικά με Τουρκία και Ιράκ (Κουρδιστάν). Πρωτεύουσα είναι η Τεχεράνη, που αποτελεί το πολιτικό, πολιτιστικό, εμπορικό και βιομηχανικό κέντρο της χώρας. Το Ιράν θεωρείται σημαντική περιφερειακή δύναμη και καταλαμβάνει εξέχουσα θέση σε θέματα παγκόσμιας ενεργειακής πολιτικής και οικονομίας, ως αποτέλεσμα κυρίως των μεγάλων αποθεμάτων πετρελαίου και φυσικού αερίου που διαθέτει. Η χώρα είναι επίσης μέλος του ΟΠΕΚ και του Οργανισμού Ηνωμένων Εθνών.

Ιστορικά, είναι από τις περιοχές του κόσμου όπου αναπτύχθηκαν οι πρώτοι σημαντικοί πολιτισμοί, με τους πρώτους οργανωμένους οικισμούς το 7.000 π.Χ., ενώ από την πρώτη χιλιετία π.Χ. έως τον 7ο αιώνα μ.Χ. εγκαθιδρύθηκαν μεγάλες αυτοκρατορίες: Αχαιμενίδες, Πάρθοι, Σασσανίδες. Κατά τη χρυσή εποχή του Ισλάμ (7ος-11ος αιώνας), στο Ιράν άκμασαν οι επιστήμες: φιλοσοφία, ιατρική, αστρονομία, μαθηματικά καθώς και οι τέχνες και η λογοτεχνία. Το 1906 συστάθηκε το πρώτο κοινοβούλιο της χώρας, ενώ από την 1η Απριλίου 1979, έγινε ισλαμική δημοκρατία.

Το Ιράν είναι μια πολυπολιτισμική χώρα με πολλές εθνοτικές και γλωσσικές ομάδες. Οι μεγαλύτεροι είναι οι Πέρσες (61%), οι Αζέροι (16%), οι Κούρδοι (10%) και οι Λουρ (6%).
Στέλιος Βαμβακάρης

Ο Στέλιος Βαμβακάρης (2 Μαρτίου 1947 – 17 Ιουνίου 2019) ήταν Έλληνας συνθέτης και δεξιοτέχνης του μπουζουκιού, δευτερότοκος γιος του Μάρκου Βαμβακάρη.
Γιοχάνες Μπραμς

Ο Γιοχάνες Μπραμς ("Johannes Brahms", 7 Μαΐου 1833 – 3 Απριλίου 1897) ήταν Γερμανός συνθέτης και πιανίστας, ένας από τους σημαντικότερους συνθέτες του 19ου αιώνα. Η μουσική του συνδυάζει τη δραματική δύναμη και τη λυρική ένταση μαζί με μία ανακουφιστική ζεστασιά. Ο Μπραμς ήταν ριζοσπαστικός ως προς την αρμονική του τόλμη και την εκφραστική του δεινότητα, αλλά συντηρητικός στη χρήση των παραδοσιακών ή και αρχαϊκών ακόμη μουσικών δομών. Για να καταλάβουμε καλύτερα το χαρακτήρα και την τεχνική σύνθεσης του Μπραμς, μπορούμε να ανατρέξουμε στο δοκίμιο του Σένμπεργκ: «Μπραμς, ο Προοδευτικός», στο οποίο αναιρείται η μέχρι τότε κρατούσα εικόνα του Μπραμς ως συντηρητικού και αναδεικνύεται η προοδευτικότητα της μουσικής του τουλάχιστον όσον αφορά στην οργάνωση των μουσικών φράσεων.
Κόρε. Ύδρο.

Οι Κόρε. Ύδρο. ήταν μουσικό συγκρότημα από την Κέρκυρα.
Α.Π.Σ. Φωστήρας Οβρυάς

Ο Α.Π.Σ. Φωστήρας Οβρυάς είναι ερασιτεχνικό ποδοσφαιρικό σωματείο που ανήκει στη δύναμη της Ε.Π.Σ. Αχαΐας με έδρα την Οβρυά του Δήμου Μεσσάτιδος στην περιοχή των Πατρών. Χρώματα έχει το μπλε - κίτρινο - μαύρο και έμβλημα την κουκουβάγια.
Γιόζεφ Χάυντν

Ο Φραντς Γιόζεφ Χάυντν (· 31 Μαρτίου ή 1 Απριλίου 1732 – 31 Μαΐου 1809) (αναφέρεται και γράφεται και ως Χάυδν), ήταν Αυστριακός συνθέτης, ένας από τους σημαντικότερους της κλασικής εποχής της μουσικής. Θεωρείται ο "πατέρας" της συμφωνίας και του κουαρτέτου εγχόρδων. Το έργο του περιλαμβάνει κυρίως οργανική μουσική — συμφωνίες και μουσική δωματίου — καθώς και φωνητικά έργα στα οποία περιλαμβάνονται κωμικές και δραματικές όπερες.
Ένωση Ποδοσφαιρικών Σωματείων Αχαΐας

Η Ένωση Ποδοσφαιρικών Σωματείων Αχαΐας (Ε.Π.Σ.Α) είναι αρμόδια για το ποδόσφαιρο στο νομό Αχαΐας. Εδρεύει στην Πάτρα και είναι μέλος της Ελληνικής Ποδοσφαιρικής Ομοσπονδίας (Ε.Π.Ο.). Είναι υπεύθυνη για τη διεξαγωγή του τοπικού πρωταθλήματος και του κυπέλλου, όπως και των πρωταθλημάτων εφήβων και παίδων. Συντονίζει επίσης τις δραστηριότητες των μικτών ομάδων νέων και παίδων, οι οποίες εκπροσωπούν το νομό σε εθνικό επίπεδο.
Γοτθική τέχνη

right|thumb|220px|Λεπτομέρεια από τον καθεδρικό ναό της "Παναγίας των Παρισίων"
Γοτθική τέχνη ονομάζεται το καλλιτεχνικό ρεύμα που εμφανίστηκε την περίοδο του Μεσαίωνα. Η γοτθική τέχνη άρχισε να εμφανίζεται στη Γαλλία περίπου στις αρχές του 12ου αιώνα και κυρίως στην αρχιτεκτονική. Στη διάρκεια των επόμενων χρόνων και μέχρι τα τέλη του 14ου αιώνα, εξαπλώθηκε σε ολόκληρη σχεδόν τη δυτική Ευρώπη. Την γοτθική τέχνη διαδέχθηκε η περίοδος της Αναγέννησης, αν και δείγματα γοτθικών δημιουργιών καταγράφονται και μέχρι τα τέλη του 15ου αιώνα.
Μπίλεφελντ

Το Μπίλεφελντ (γερμ. "Bielefeld") είναι πόλη της Γερμανίας. Βρίσκεται στο βορειοανατολικό τμήμα του κρατιδίου της Βόρειας Ρηνανίας-Βεστφαλίας και έχει 324.912 κατοίκους (Δεκέμβριος 2007). Από το 1969 διαθέτει πανεπιστήμιο, το οποίο μεταμόρφωσε την πόλη σε οικονομικό και πολιτιστικό κέντρο.
Ιουστινιανός Β´

Ο Ιουστινιανός Β´ (668 - 11 Δεκεμβρίου 711), ο επονομαζόμενος Ρινότμητος, ήταν ο τελευταίος Βυζαντινός αυτοκράτορας από τη δυναστεία του Ηρακλείου, βασιλεύοντας από το 685 έως το 695 και πάλι από το 705 έως το 711.
Α.Ο. Αστραπή Ψαροφαΐου

Ο Α.Ο. Αστραπή Ψαροφαΐου είναι αθλητικός σύλλογος στην Αχαΐα και έχει έδρα την συνοικία Ψαροφάι στην Πάτρα. Χρώματα του σωματείου είναι το κόκκινο και το μπλε. Το τμήμα ποδοσφαίρου έχει κατακτήσει δύο φορές το Πρωτάθλημα Αχαΐας και το Κύπελλο Αχαΐας
Ανδρόνικος Α΄ Κομνηνός

Ο Ανδρόνικος Α΄ Κομνηνός (1118 - 12 Σεπτεμβρίου 1185) ήταν Βυζαντινός αυτοκράτορας (1183 - 1185), ανέβηκε στον θρόνο αφού ανέτρεψε τον ανηψιό του Αλέξιο Β΄ Κομνηνό γιο του πρώτου ξαδέλφου του Μανουήλ Α΄ Κομνηνού. Ο Ανδρόνικος Α΄ ήταν μικρότερος γιος του Ισαάκιου Κομνηνού και της Ειρήνης των Βαγρατιδών, ο πατέρας του ήταν μικρότερος γιος του Αλεξίου Α΄ Κομνηνού του πρώτου αυτοκράτορα από τη Δυναστεία των Κομνηνών. Περιγράφεται σαν ενεργός πολιτικά και στρατιωτικά, ευγενής, θαρραλέος και ρήτορας.
Γαζή Αχμέτ Εβρενός

Το [[Ιμαρέτ Κομοτηνής]].
Ο Γαζή Αχμέτ Εβρενός ("Gazi Evrenos Beg" ή "Hadji Gazi Evrenos"), γνωστός και με τα ονόματα Ἐβρενέζ, Εβρενός, Ἀβρανέζης, Βρανέζης, Βρενέζ, Βρενέζης ή Βρενές) (θάνατος 17 Νοεμβρίου 1417) ήταν Οθωμανός στρατηγός απόγονος του γνωστού ελληνικής καταγωγής οίκου των "Evrenos Ogullari", ισλαμικού κλάδου των Ουρανών. Γεννήθηκε στο Παλαιόκαστρο (σημερινό Μπαλίκεσιρ, Balıkesir) της Τουρκίας, και πέθανε στο Γενιτζέ-ι-Βαρντάρ (Yenice-i Vardar) (σημερινά Γιαννιτσά).
Το Μαυσωλείο του Γαζή Εβρενός στα [[Γιαννιτσά]] μετά την αναπαλαίωση.
Γήπεδο Προσφυγικών

thumb|right|250px|Άποψη της νότιας κερκίδας καθώς και του αγωνιστικού χώρου.
Το Γήπεδο Προσφυγικών είναι ποδοσφαιρικό γήπεδο στην ομώνυμη περιοχή της Πάτρας.

Κατασκευάστηκε το 1925 ως γήπεδο του Ολυμπιακού Πατρών και αποτελεί ένα από τα πιο ιστορικά ποδοσφαιρικά γήπεδα της Πάτρας καθώς επίσης και από τα αρχαιότερα σε ολόκληρη την Ελλάδα. Σήμερα και ήδη από το 1984 είναι ιδιοκτησία της Ε.Π.Σ. Αχαΐας και αποτελεί την φυσική έδρα των πατραϊκών ομάδων του Ολυμπιακού και του Άρη και παλαιότερα επίσης του Απόλλωνα, της Θύελλας (αρχικά) και του Α.Π.Σ. Πάτραι (μετέπειτα), ενώ σε αυτό έχουν αγωνιστεί -είτε μακροχρόνια, είτε κατά καιρούς, είτε για μικρό διάστημα- σχεδόν όλες οι ποδοσφαιρικές ομάδες της πόλης της Πάτρας. 

Στο γήπεδο έχουν λάβει χώρα αναμετρήσεις όλων των κατηγοριών του τοπικού πρωταθλήματος της Αχαΐας, καθώς και αγώνες για ανώτερες κατηγορίες, όπως οι Δ΄, Γ΄ και Β΄ Εθνική, με τελευταία παράσταση σε εθνική κατηγορία την τριετή παρουσία στην Β΄ Εθνική του Πατραϊκού Α.Ο. (σεζόν 2001-02, 2002-03, 2003-04). Πριν την διεξαγωγή του Ευρωπαϊκού Πρωταθλήματος (Euro) 2004 η ομάδα της Εθνικής Ελλάδος έκανε την προετοιμασία της στο γήπεδο αυτό. Το γήπεδο διαθέτει αγωνιστικό χώρο μόνο για ποδόσφαιρο ενώ η ομάδα στίβου του ΑΠΣ Πάτραι με προπονητή τον Λουκά Αδαμόπουλο, πρώην πρωταθλητή Ελλάδας, προπονούσε σπάνια εκεί τους αθλητές του, αφού δεν διαθέτει χώρο για αγωνίσματα στίβου. 

Πλέον το γήπεδο βρίσκεται σε κακή κατάσταση και δεν χρησιμοποιείται για ποδοσφαιρικούς αγώνες. Άρχισε να παρακμάζει σταδιακά από το 2006 όπου αφαιρέθηκε από τον αγωνιστικό χώρο ο φυσικός χλοοτάπητας και έγινε ξανά "ξερό΄΄ όπως ήταν και παλιότερα, προτού τοποθετηθεί χόρτο, ενώ το 2011 κρίθηκε ακατάλληλο από την αρμόδια επιτροπή και από τότε εγκαταλείφθηκε. 

Γίνονται κατά καιρούς προσπάθειες μερικής ανακαίνισης του, αλλά ως και σήμερα η κατάσταση δεν έχει αλλάξει, παρότι αποτελεί πάγιο αίτημα της Πατρινής και Αχαϊκής φίλαθλης κοινότητας, της τοπικής κοινωνίας και διαφόρων αθλητικών συλλόγων και της ΕΠΣ Αχαϊας, ως ιστορικό και κοινωνικό χρέος. 

Για το 2019, είχε ανακοινωθεί επιχορήγηση 60.000 ευρώ στην Ε.Π.Σ. Αχαΐας για την ανακαίνισή και επαναχρησιμοποίηση του ιστορικού αυτού γηπέδου, αλλά ως τα μέσα του 2021 δεν είχε πραγματοποιηθεί καμία εργασία και το γήπεδο παραμένει ανενεργό.
Ανωτάτη Σχολή Καλών Τεχνών

Η Ανωτάτη Σχολή Καλών Τεχνών είναι το παλαιότερο εκπαιδευτικό ίδρυμα στην Ελλάδα με σκοπό την ανάπτυξη των εικαστικών τεχνών και η πρώτη ιστορικά ελληνική Σχολή Καλών Τεχνών της τριτοβάθμιας εκπαίδευσης. Ιδρύθηκε τον Ιανουάριο 1837 και το 1930, όταν υπουργός Παιδείας ήταν ο Γεώργιος Παπανδρέου, έγινε αυτοτελές Ανώτατο Εκπαιδευτικό Ίδρυμα ισότιμο προς το Εθνικό Μετσόβιο Πολυτεχνείο.
Αχαϊκή Α.Ε.

Η Αχαϊκή Αθλητική Ένωση (εν συντομία Αχαϊκή Α.Ε. ή και απλά Αχαϊκή) είναι αθλητικός σύλλογος του Νομού Αχαΐας με έδρα την κωμόπολη της Κάτω Αχαΐας. Ιδρύθηκε επίσημα το 1945, αλλά υπήρχε ως ανεπίσημο σωματείο ήδη από το 1920. Χρώματά της είναι το κίτρινο και το μαύρο και αγωνίζεται στο Δημοτικό (πρώην Εθνικό) Στάδιο Κάτω Αχαΐας.

Η Αχαϊκή διαθέτει μόνο τμήμα ποδοσφαίρου που ανήκει στην δύναμη της Ε.Π.Σ. Αχαΐας. ￼ Παλαιότερα ο σύλλογος διατηρούσε και τμήμα κλασσικού αθλητισμού.
Αλκιβιάδης

O Αλκιβιάδης Κλεινίου Αθηναίος (450 π.Χ. - 404 π.Χ.) ήταν εξέχων Αθηναίος πολιτικός, ρήτορας και στρατηγός. Ήταν το τελευταίο γνωστό μέλος της αριστοκρατικής οικογένειας των Αλκμεωνιδών. Έπαιξε σημαντικό ρόλο στο δεύτερο μισό του Πελοποννησιακού πολέμου ως στρατηγικός σύμβουλος, στρατιωτικός και πολιτικός.

Κατά τη διάρκεια του Πελοποννησιακού Πολέμου ο Αλκιβιάδης άλλαξε τις πολιτικές του συμμαχίες αρκετές φορές. Στην πατρίδα του Αθήνα, υιοθέτησε στις αρχές της δεκαετίας του 410 π.Χ. μια επιθετική εξωτερική πολιτική και ήταν θερμός υποστηρικτής της εκστρατείας στη Σικελία, αλλά έφυγε στη Σπάρτη, όταν οι πολιτικοί του εχθροί τον κατηγόρησαν για ιεροσυλία. Στη Σπάρτη υπηρέτησε ως στρατηγικός σύμβουλος, προτείνοντας ή επιβλέποντας μεγάλες εκστρατείες κατά της Αθήνας. Και στη Σπάρτη ωστόσο ο Αλκιβιάδης απέκτησε ισχυρούς εχθρούς, οπότε και διέφυγε στην Περσία. Εκεί υπηρέτησε ως σύμβουλος του σατράπη Τισσαφέρνη, μέχρι να του ζητήσουν οι Αθηναίοι να επιστρέψει. Έτσι υπηρέτησε ως Αθηναίος στρατηγός για αρκετά χρόνια, αλλά οι εχθροί του κατάφεραν να τον εξορίσουν για δεύτερη φορά.

Η εκστρατεία στη Σικελία ήταν ιδέα του Αλκιβιάδη και κάποιοι μελετητές ισχυρίζονται ότι αν τη διοίκηση της εκστρατείας είχε αναλάβει ο Αλκιβιάδης και όχι ο Νικίας, η εκστρατεία δεν θα ήταν τόσο καταστροφική για τους Αθηναίους. Στα χρόνια που υπηρέτησε την Σπάρτη, ο Αλκιβιάδης έπαιξε σημαντικό ρόλο στην καταστροφή της Αθήνας. Η κατάληψη της Δεκέλειας και οι εξεγέρσεις αρκετών στρατηγικών υποτελών πόλεων πραγματοποιήθηκαν είτε κατόπιν εισηγήσεώς του, είτε υπό τη διοίκηση του. Όταν επέστρεψε στην Αθήνα, έπαιξε καθοριστικό ρόλο σε μια σειρά αθηναϊκών νικών, που ανάγκασαν τη Σπάρτη να ζητήσει ειρήνη. Υιοθετούσε αντισυμβατικές τακτικές, καταλαμβάνοντας πόλεις συχνά μέσω προδοσίας ή διαπραγματεύσεων, παρά μέσω πολιορκίας. Το πολιτικό και στρατιωτικό ταλέντο του Αλκιβιάδη αποδεικνυόταν χρήσιμο για όποιο κράτος του ήταν εκάστοτε πιστό, αλλά η τάση να κάνει ισχυρούς εχθρούς οδηγούσε στο να μην μπορεί να μείνει σε ένα μέρος για πολύ καιρό.
Πατραϊκός Αθλητικός Όμιλος

Ο Πατραϊκός Αθλητικός Όμιλος υπήρξε σύλλογος της Πάτρας, ο οποίος δραστηριοποιήθηκε στον χώρο του ποδόσφαιρου. 

Ιδρύθηκε το 1993 ως Α.Ο. Παναθηναϊκός Σκαγιοπουλείου από φίλους του Παναθηναϊκού στην πόλη και με πρόεδρο τον Στάθη Μουτζουρούλια. Ανήκε στη δύναμη της ￼￼Ε.Π.Σ. Αχαΐας, είχε χρώματα το πράσινο και το άσπρο και έμβλημα ήταν το τριφύλλι. Αρχικά, χρησιμοποιούσε για έδρα το γήπεδο του Λαδόπουλου. 

Σε τέσσερα χρόνια πέτυχε δύο ανόδους και το 1999 κατέκτησε το πρωτάθλημα Α' Κατηγορίας Αχαΐας. Το 2000 μετονομάστηκε σε Πατραϊκός Α.Ο. διατηρώντας την ίδια εμφάνιση, αλλά με νέο σήμα το φάρο –σύμβολο των Πατρών– και έδρα στο γήπεδο Προσφυγικών. Διαδοχικοί προβιβασμοί οδήγησαν τον σύλλογο σε συμμετοχή έως τη Β΄ Εθνική, κατόπιν δε τριετούς παρουσίας στην κατηγορία (2001-2004) απορρόφησε τη συμπολίτισσα Παναχαϊκή. Σκοπός υπήρξε η διαγραφή των σοβαρών οικονομικών χρεών εκείνης, οπότε τα δύο σωματεία ίδρυσαν την Π.Α.Ε. Παναχαϊκή Γυμναστική Εταιρεία 2005 μέσω τροποποίησης του καταστατικού του Πατραϊκού.

thumb||200px|right|Το έβλημα του Παναθηναϊκού Σκαγιοπουλείου
Επτά επί Θήβας

Επτά επί Θήβας είναι ο τίτλος τραγωδίας του Αισχύλου. Αποτελεί το τελευταίο μέρος της τριλογίας του Αισχύλου για τον Θηβαϊκό κύκλο και το μοναδικό έργο της τριλογίας που σώζεται έως σήμερα (περιλαμβάνονται επιπλέον τα έργα "Λάιος" και "Οιδίπους"). Παρουσιάστηκε στην Αθήνα το 467 π.Χ. και με το έργο αυτό, ο Αισχύλος κέρδισε τον ποιητικό αγώνα που πραγματοποιήθηκε κατά το πρώτο έτος της 78ης Ολυμπιάδας.